বাবুল মিয়া জানান, গত বৃহষ্পতিবার ১৭ মার্চ তার স্ত্রী রাজিয়া খাতুনের প্রসব বেদনা উঠলে প্রথমে তাকে ঈশ্বরগঞ্জ স্বাস্থ্য কমপ্লেক্সে নিয়ে গেলে কর্তব্যরত ডাক্তার ময়মনসিংহ মেডিকেলে নিয়ে যাওয়ার পরামর্শ দেন। ঐ দিনই ময়মনসিংহ মেডিকেল কলেজ  হাসপাতালে সিজারিয়ান অপারেশনের মাধ্যমে জোড়া লাগানো ২টি কন্যা সন্তান এর জন্ম হয়। এই নবজাতকের দুটি মাথা, চার হাত, চার পা কিন্তু কোমড়ের অংশ একসাথে জোড়া লাগানো। নবজাতকের পিতা বাবুল মিয়া আরও জানান শিশুর জন্মের পর এক নজর দেখার জন্য হাসপাতালে অনেক লোকের ভীড় জমে যায়। হাসপাতাল কর্তৃপ ভীড় সামলাতে না পেড়ে নবজাতকের মাকে মুমূর্ষ অবস্থায় হাসপাতালে রেখে নবজাতককে বাড়ী পাঠিয়ে দেয়। নবজাতকের মা রাজিয়ার চাচা ইদ্রিস আলী জানান, আমার ভাতিজির বিয়ের ২০ বছর পর প্রথম বাচ্চা হলো। শিশুর জন্মের খবরে দুই পরিবারের লোকজন আনন্দিত হলেও বাচ্চার  লালন পালন ও ভরন পোষন নিয়ে চিন্তিত তারা। নবজাতকের পিতা বাবুল মিয়ার বাড়ী ঈশ্বরগঞ্জ উপজেলার উচাখিলা ইউনিয়নের হরিয়াখালি গ্রামে। এ ব্যাপারে ঈশ্বরগঞ্জ উপজেলা স্বাস্থ্য কমপ্লেক্সের টিএইচএ ডাঃ লী নারায়ন মজুমদার জানান, চিকিৎসা বিজ্ঞানে এ ঘটনাকে বলে কনজয়েন্ট টুইন। যাকে বলা হয় এক সাথে জোড়া লাগানো। এদেরকে আলাদা করা সম্ভব তবে চিকিৎসার জন্য অনেক টাকা প্রয়োজন। দরিদ্র পিতা-মাতার পে এত ব্যয় বহুল চিকিৎসা করানো সম্ভব নয়। এ ব্যাপারে তাহারা সমাজের বিত্তবানদের সহযোগীতা কামনা করছেন।